# Ηλεκτρονική Υποβολή Αιτήματος Έκδοσης/Ανανέωσης Ψηφιακών Πιστοποιητικών

**– ΠΡΑΚΤΙΚΟΣ ΟΔΗΓΟΣ**

##  ΒΗΜΑ 1 - ΕΡΜΗΣ

- Υποβάλλετε ηλεκτρονικά Αίτημα **Έκδοσης Ψηφιακών Πιστοποιητικών** στην Διαδικτυακή Πύλη ΕΡΜΗΣ: [www.ermis.gov.gr](http://www.ermis.gov.gr/) , ακολουθώντας την κάτωθι διαδικασία:

## Σύνδεση στην Πύλη ΕΡΜΗΣ

Για την σύνδεση σας στην Πύλη ΕΡΜΗΣ πρέπει να πατήσετε το σύνδεσμο

## [www.ermis.gov.gr](http://www.ermis.gov.gr/)

1. Στη συνέχεια πατήστε το σύνδεσμο Σύνδεση 
2. Πληκτρολογείτε τους κωδικούς **TAXISnet** που ήδη διαθέτετε.
3. Αφού έχετε συνδεθεί στην Πύλη ΕΡΜΗΣ με το Όνομα Χρήστη και τον Κωδικό Πρόσβασης από το κεντρικό μενού:
	* επιλέξτε **"Λειτουργίες Πύλης**  Πίνακας Ελέγχου"



* + Στην συνέχεια επιλέξτε **"Διαχείριση Προσωπικών Ψηφιακών Πιστοποιητικών"**



* + Επιλέξτε **"Υποβολή"** 
	+ Στο πάνω μέρος της φόρμας στον ΕΡΜΗ εμφανίζεται **ο Κωδικός σας**



##

## ΒΗΜΑ 2 – portal.olomeleia.gr

* Μετά την είσοδό σας στο Portal.olomeleia.gr και από το κεντρικό μενού επιλέγετε **“Αιτήσεις Αίτηση Έκδοσης Ψηφιακής Υπογραφής”,** ή εάν έχετε ήδη USB Token με ψηφιακή υπογραφή, επιλέγετε “Αίτηση Ανανέωσης Ψηφιακής Υπογραφής”.
* Κατά την υποβολή του αιτήματος απόκτησης / ανανέωσης ψηφιακού πιστοποιητικού, **επιλέγετε ημέρα και ώρα (ραντεβού)** για εγκατάσταση, ενεργοποίηση και παραλαβή των ψηφιακών πιστοποιητικών.
* Η Εφαρμογή απαιτεί την συμπλήρωση των απαραίτητων για την έκδοση των ψηφιακών πιστοποιητικών στοιχείων, ήτοι **Αριθμό Δελτίου Ταυτότητας,** **Επισύναψη Φωτοαντιγράφου Δελτίου Αστυνομικής Ταυτότητας** και Όνομα χρήστη (username) στην πύλη ΕΡΜΗΣ.

 

* Η Εφαρμογή εξασφαλίζει την αυτόματη σύνταξη των απαιτούμενων δικαιολογητικών και **υπεύθυνων δηλώσεων** του Δικηγόρου, που είναι απαραίτητα για την έκδοση ψηφιακού πιστοποιητικού από την Αρχή Πιστοποίησης του Ελληνικού Δημοσίου (ΑΠΕΔ) και την αρχειοθέτησή τους.
* Εάν το αίτημα αφορά την έκδοση νέων ψηφιακών πιστοποιητικών τότε το σύστημα **προβαίνει σε On Line τιμολόγηση και πληρωμή του USB Token** (Ασφαλής Διάταξη Δημιουργίας Υπογραφής ΑΔΔΥ) **22 € πλέον Φ.Π.Α., άπαξ**, με χρήση της δηλωθείσας στο portal.olomeleia.gr πιστωτικής ή χρεωστικής κάρτας, και ταυτόχρονη ενημέρωση του Λογιστηρίου του Δ.Σ.Α. Εάν διαθέτετε ήδη USB Token τότε υποβάλλετε το αίτημα για ανανέωση δωρεάν.
* Η έκδοση και παραλαβή γίνεται στα Γραφεία του Δικηγορικού Συλλόγου Ιωαννίνων, και πραγματοποιείται αποκλειστικά με φυσική παρουσία του δικηγόρου προς τον σκοπό διασφάλισης της ταυτότητάς του και θα δημιουργείται ο φυσικός φάκελος με τα προβλεπόμενα έγραφα υπογεγραμμένα από το Δικηγόρο. Για τον λόγο αυτό πρέπει να φέρει μαζί του την δικηγορική ή αστυνομική του ταυτότητα ή διαβατήριο.